Lekgolong la pele la nywaga, sehlopha se senyenyane, “baapostola le bagolo Jerusalema,” se be se hlankela e le sehlopha se bušago bakeng sa go dira diphetho tše bohlokwa legatong la phuthego ka moka ya Bakriste ba tloditšwego. (Ditiro 15:2) Ge se be se dira phetho yeo se dumelelanago ka yona, e be e le ge se boledišane ka seo Mangwalo a se bolelago le go latela tlhahlo ya moya wa Modimo. (Ditiro 15:25) Go latelwa mokgwa woo lehono. Afrika Borwa e tšweletša seswantšho se se botse sa setšhaba sa tlhakanaselo seo se bopšago ke bohwa bja setšo bjo bo humilego gape bo fapanego - ke gona lereo le Setšhaba sa Molalatladi. Ka fao ke maikarabelo a mmušo go hlola tikologo yeo e kgontšhago go laetša maikutlo le pontšho a dibopego tša go fapana tša Bohwa bjo bo Phelago bja dihlopha tša go fapana tša setšhaba. Se se swanetše gore se direge ka mokgwa wo o thekgago maikemišetšo a rena go ba kgahlanong le kgethollo magareng ga merafe, bong, gape a go hlatloša setšhaba sa go bolela dipolelo tše ntši gape sa go hlatloša ditšo tše ntši. Se swanetše se direge gape mo mogopolong wa go leka go hlatloša go abelana maitemogelo a ditlwaelo magareng ga dihlopha tša ditšo tša go fapana ka gobane ke ka kabelano ye bjalo le kamogelo ya bohwa bja rena bja setšo bjo bo fapanego gore re fihlelele poelano, kago ya setšhaba le tlemagano ya ditšhaba.